Uosetyjo Pouedniowo (gruź. სამხრეთ ოსეთი – trl. : Samkhret Oseti, trb.: Samchret Oseti; ôset. : "Хуссар Ирыстон" – trl.: Hussar Iryston, trb.: Chussar Iryston; rus. "Южная Осетия" – trl. : Južnaja Osetija, trb.: Južnaja Osjetija) – rejōn we pōunocnyj Gruzyje kery ôbejmuje teryny istnijōncygo ôd 1991 roku Pouedniowouosetyjskigo Ôbwodu Autōnomičnygo wlazujōncygo we skuod ōwčesnyj Gruzińskij SRR. W 1991 lokalne wuadze utwořiuy Republika Pouedniowej Ôsetyje, kero ôguosiua niypodleguość. Jeji niyzaležność niy zostoua uznano bez spouečność miyndzynarodowo, a Pouedniowo Ôsetyjo je traktowana kej integralno tajla Gruzyje. We tajle kero pomiyškujōm we wiynkšości Gruziny mo kontrola Gruzyjo, kero powououa we kwietniu 2007 swoje wuadze lo Ôsetyje: Tymčasowo Administracyjo Ôsetyje Pouedniowyj (gruz.: სამხრეთ ოსეთის ადმინისტრაცია – trl. : Samkhret Osetis Administratsia, trb.: Samchret Oseti Administracia). We siyrpniu 2008, po tym kej godka ze separatystōma niy doua efektu, Gruzyjo začua zajmować rygiōn zbrojniy. Starcia začuy sie 7 siyrpnio, 8 siyrpnia Gruzyjo zajyua Cchinwali. Separatysty sōm wspierane bez ruske fligry a wojokōw-uochotnikōw ze Rusyje.